Document ID: 32013D0453

IZVEDBENI SKLEP KOMISIJE
z dne 11. septembra 2013
o spremembi Izvedbenega sklepa 2013/443/EU o nekaterih zaščitnih ukrepih v zvezi z visokopatogeno aviarno influenco podtipa H7N7 v Italiji
(notificirano pod dokumentarno številko C(2013) 5904)
(Besedilo v italijanskem jeziku je edino verodostojno)
(Besedilo velja za EGP)
(2013/453/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) ter zlasti člena 10(4) Direktive,
ob upoštevanju naslednjega:
(1)
Potem ko je Italija 15. avgusta 2013 Komisijo obvestila o izbruhu visokopatogene aviarne influence podtipa H7N7 na gospodarstvu v občini Ostellato v pokrajini Ferrara v deželi Emilija - Romanja, je Komisija sprejela Izvedbeni sklep 2013/439/EU (3), ki določa vzpostavitev okuženih in ogroženih območij okoli kraja izbruha.
(2)
Zaradi drugega izbruha bolezni v občini Mordano v pokrajini Bologna v deželi Emilija - Romanja je Komisija sprejela Izvedbeni sklep 2013/443/EU (4), ki je spremenil meje okuženih in ogroženih območij ter določil druga območja z omejitvami. Ta območja so bila opredeljena v delih A, B in C Priloge k navedenemu izvedbenemu sklepu. Zaradi nadaljnjih izbruhov bolezni je treba spremeniti območja z omejitvami, kot so opredeljena v delih A, B in C Priloge k Izvedbenemu sklepu 2013/443/EU.
(3)
Prilogo k Izvedbenemu sklepu 2013/443/EU bi bilo zato treba ustrezno spremeniti.
(4)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga k Izvedbenemu sklepu 2013/443/EU se nadomesti z besedilom iz Priloge k temu sklepu.
Člen 2
Ta sklep je naslovljen na Italijansko republiko.
V Bruslju, 11. septembra 2013

Labels: 18
6